ZAPISNIK 

14. sjednice Vijeća Mjesnog odbora Odranski Obrež,
održane u utorak, 28. lipnja 2022. godine s početkom u 17 sati.
 

Nazočni članovi Vijeća: Luka Šokić, Stjepan Suć, Marijan Šimir i Krešimir Matak.
Opravdano odsutni članovi Vijeća: Darko Janječić.

Predsjedava Luka Šokić, predsjednik Vijeća.

Luka Šokić otvara sjednicu te konstatira da je prisutna većina članova, što znači da Vijeće može pravovovaljano odlučivati. Luka Šokić daje na glasovanje zapisnik s 13. sjednice Vijeća s manjom izmjenom pod točkom Pitanja, prijedlozi i obavijesti. Zatražio je da se u zapisnik unese da je rekao kako će građanina spojiti s predstavnicima Hrvatskih voda i Vodoprivrede kako bi se problem riješio. Bez daljnje rasprave, jednoglasno (4 “za”), Vijeće prihvaća tekst zapisnika 13. sjednice
[bookmark: _GoBack]Luka Šokić konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvanje. Vijeće jednoglasno (4 “za”) utvrđuje 


DNEVNI RED:


[bookmark: _Hlk523472998]1. Prijedlog zaključka o prijedlogu sklapanja ugovora s domarom za skrb o prostoru mjesne samouprave, MO Odranski Obrež
2. Prijedlog zaključka o davanju  mišljenja na Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene
3. Prijedlog zaključka o prijedlogu prioriteta za Plan komunalnih aktivnosti Gradske četvrti Brezovica u 2023.
4. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog zaključka o prijedlogu sklapanja ugovora s domarom za skrb o prostoru mjesne samouprave, MO Odranski Obrež
Izvjestitelj je Luka Šokić.
U raspravi sudjeluju: Luka Šokić, Stjepan Suć, Krešimir Matak i Marijan Šimir.
Vijeće glasa te jednoglasno (4 „za“) donosi sljedeći:

ZAKLJUČAK
o prijedlogu sklapanja ugovora s domarom za skrb o prostoru mjesne samouprave, 
MO Odranski Obrež

1. Vijeće Mjesnog odbora Odranski Obrež, na zahtjev Gradskog ureda za mjesnu samoupravu, civilnu zaštitu i sigurnost od 6. lipnja 2022., preispitalo je potrebu za obavljanje domarskih poslova za skrb o prostoru objekta mjesne samouprave, MO Odranski Obrež, Obreška cesta 117.

2. Vijeće smatra da je i dalje za učinkovito korištenje i održavanje objekta mjesne samouprave, MO Odranski Obrež,  nužno imati domarku, koja je prethodno do sada kvalitetno obavljala domarske poslove. Vijeće naglašava da su najbliži prostori mjesne samouprave udaljeni od objekta u Odranskom Obrežu 3 kilometra (Odranski Strmec) i 6 kilometra (Dragonožec), te se u ovom slučaju ne radi o malim udaljenostima koje bi omogućilo efikasno angažiranje domarke na poslovima u dva-tri mjesna odbora. Budući da prostor koristi više korisnika nužno je prostor svakodnevno nadgledati kako bi se kontroliralo odgovorno korištenje ( rasvjeta, grijanje, stanje inventara) te poduzimale radnje za tekuće održavanje objekta.

3. Za obavljanje domarskih poslova, za razdoblje srpanj – prosinac 2022., Vijeće Mjesnog odbora predlaže da se sklopi ugovor s dosadašnjom domarkom Ladom Matak.
      4. Ovaj zaključak dostavlja se Vijeću Gradske četvrti Brezovica na dalje postupanje.


Ad 2) Prijedlog zaključka o davanju  mišljenja na Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene

Izvjestitelj je Luka Šokić.
U raspravi sudjeluju: Luka Šokić, Stjepan Suć, Krešimir Matak i Marijan Šimir.
Vijeće glasa te jednoglasno (4 „za“) donosi sljedeći:

ZAKLJUČAK
o davanju  mišljenja na Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene

1. Vijeće Mjesnog odbora Odranski Obrež razmotrilo je Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene.
2. Vijeće Mjesnog odbora Odranski Obrež daje pozitivno mišljenje na Nacrt prijedloga Odluke o izmjenama i dopuni Odluke o davanju u zakup i drugo korištenje površine javne namjene.
3. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Prijedlog zaključka o prijedlogu prioriteta za Plan komunalnih aktivnosti Gradske četvrti Brezovica u 2023.

Izvjestitelj je Luka Šokić.
U raspravi sudjeluju: Luka Šokić, Stjepan Suć, Krešimir Matak i Marijan Šimir.
Vijeće glasa te jednoglasno (4 „za“) donosi sljedeći:

Z A K LJ U Č A K
o prijedlogu prioriteta za Plan komunalnih aktivnosti
Gradske četvrti Brezovica u 2023.


1. Vijeće Mjesnog odbora Odranski Obrež temeljem upute pročelnice Gradskog ureda za mjesnu samoupravu, civilnu zaštitu i sigurnost, raspravljalo je o prijedlogu prioriteta za Plan komunalnih aktivnosti Gradske četvrti Brezovica u 2023.

2. Vijeće Mjesnog odbora Odranski Obrež predlaže Vijeću Gradske četvrti Brezovica da u Plan komunalnih aktivnosti Gradske četvrti Brezovice u 2023. godinu uvrsti sljedeće prioritetne akcije na području Mjesnog odbora Odranski Obrež:
- Strmec, Krčevine 7, asfaltiranje parkirališta kod igrališta NK Dinamo Odranski Obrež (700m2)
- Odranski Obrež, Obreška cesta od k.br. 117 do okretišta u Odranskom Obrežu, rekonstrukcija asfaltnog zastora
- Odranski Obrež, ulica Janječići, izmještanje hidranata
- Odranski Obrež, Obreška cesta k.br. 19, ispred objekta DVD Odranski Obrež, izrada i postavljanje kipa sv. Florijana.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Pitanja, prijedlozi i obavijesti

Članovi Vijeća kratko su raspravljali o početku radova na izgradnji objekta dječjeg vrtića u Odranskom Obrežu. Vijeće Mjesnog odbora Odranski Obrež završilo je s radom u 17,30 sati.

Zapisnik sastavio: 							     
Petar Vukelić

KLASA: 024-08/22-003/1327
URBROJ: 251-13-11-8-22-2                                                          Predsjednik Vijeća
Odranski Obrež, 28. lipnja 2022.                                         Mjesnog odbora Odranski Obrež
                                     					                
      Luka Šokić



